projecte-aina/catalan_government_crawling huggingface dataset:
El termini per sol·licitar l'habilitació excepcional del personal auxiliar d'atenció a les persones en situació de dependència que disposen d'experiència laboral abans del 31 de desembre de 2017 i que tenen algun dels títols reconeguts o certificats de reconeixement de l'experiència laboral inclosos a l'Annex de l' Ordre TSF/216/2019, és del 13 de desembre de 2019 al 12 de desembre de 2020.
Per sol·licitar l'habilitació excepcional els/les professionals interessats han de seguir el procediment establert i, juntament amb el formulari de sol·licitud, aportar la documentació següent:
A) Persones que disposin d'algun dels títols de l'annex de l' Ordre:
B) Persones que disposin d'algun dels certificats de reconeixement de l'experiència laboral de l'annex de l' Ordre:
La persona interessada ha de disposar d'algun dels títols descrits a l'Annex de l' Ordre TSF/216/2019 i tenir una experiència laboral, d'un mínim de 2 anys (que equivalen a 150 dies de cotització), abans del 31 de desembre de 2017, en l'àmbit de l'atenció a la dependència o disposar d'algun dels certificats de reconeixement de l'experiència laboral descrits a l'Annex de la mateixa Ordre.
L'experiència laboral que acredita l'auxiliar de gerontologia o l'auxiliar per a l'atenció personal de persones amb discapacitat es du a terme en centres residencials i diürns (residències, llar-residències, centres de dia i centre d'atenció especialitzada).
L'experiència laboral que acredita l'assistent/a d'atenció domiciliària - treballador/a familiar i l'assistent/a personal es du a terme en el domicili.
Aquestes habilitacions tenen validesa a tot l'Estat espanyol.
Cal sol·licitar cita prèvia a la Xarxa d'oficines de Gestió Empresarial (OGE o OGE-Cambra) per presentar el formulari.
La cita prèvia per a les oficines de gestió empresarial (OGE) s'ha de demanar per Internet (cal marcar el Tema: Treball i el Subtema: Suport a la formalització i realització de tràmits).
Per a les oficines OGE-Cambra cal trucar per telèfon.
El certificat de l'habilitació s'emet en un termini de 3 mesos.
En el cas que les dades aportades no acreditin el compliment dels requisits no s'emet el certificat.
Com es rep la notificació/resolució?
L'Oficina de Gestió Empresarial, una vegada revisada la sol·licitud, i la documentació presentada, emet el certificat que determina si la persona sol·licitant compleix els requisits per obtenir l'habilitació professional, excepcional o provisional, per a l'ocupació sol·licitada.
La resolució es notifica a la persona interessada d'acord amb el mitjà que s'hagi fet la sol·licitud.
La tramitació de la sol·licitud finalitza amb l'emissió del certificat.
En cas de no complir amb els requisits, es comunicarà a la persona sol·licitant la impossibilitat d'emetre el certificat d'habilitació professional.
Aquesta comunicació es farà a través d'un apunt a la meva carpeta de Canal Empresa, si la tramitació és electrònica, i si és presencial i la persona sol·licitant així ho demana, se li facilitarà en paper.
Aquest tràmit es pot realitzar en qualsevol moment una vegada s'ha creat un expedient de sol·licitud.
El termini per aportar documentació requerida és de 10 dies a partir de l'acceptació de la notificació del requeriment.
El termini per aportar documentació no requerida: en qualsevol moment del procediment.
El termini per interposar recurs d'alçada contra la resolució: 1 mes.
Cal tenir un expedient de sol·licitud d'ajut o beca en tramitació.
Aquest tràmit es realitza per internet mitjançant certificat digital o idCAT Mòbil
El termini de presentació de sol·licituds és: del 29 de desembre del 2016 fins al 20 de gener de 2017 ambdós inclosos.
Els establertes a la Base 14 de l' Ordre TSF/318/2016, de 22 de novembre (DOGC 7257, de 29 de novembre de 2016).
Són persones destinatàries les persones treballadores en situació de desocupació de llarga durada, d'edat compresa entre els 30 i 54 anys.
En el marc d'aquesta convocatòria, s'entén com a desocupació de llarga durada, que la persona estigui inscrita com a demandant d'ocupació un mínim de 12 mesos durant els 18 mesos anteriors a la data d'inici de l'atenció.
D'acord amb la base 6 de l'Ordre TSF/318/2016, de 22 de novembre, els requisits que han de complir les persones destinatàries dels Programes Integrals són:
- Guia de sol·licitud d'actuacions de programes integrals per a persones majors de 30 anys desocupades de llarga durada.
- Preguntes freqüents: programes integral per a persones majors de 30 anys desocupades de llarga durada.
Per a qualsevol consulta escriviu a la bústia de correu: [EMAIL].
Les entitats locals presentaran la sol·licitud de subvenció per mitjans telemàtics a través de l'extranet de les administracions públiques catalanes, plataforma EACAT.
Les sol·licituds han d'anar adreçades a la persona titular de la Direcció del Servei Públic d'Ocupació de Catalunya, i es presentaran acompanyades de la documentació que preveu la base 17 de l'Annex 1 de l'Ordre TSF/318/2016, de 22 de novembre.
Consulteu la informació sobre el programa i la presentació de sol·licituds.
El termini màxim per emetre la resolució i notificar-la serà d'1 mes i mig a comptar des de l'endemà de la data de finalització del termini de presentació de sol·licituds.
Resolució de concessió, inadmissió, desestiment o denegació.
Aquesta resolució es notificarà a l'entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es puguin utilitzar addicionalment altres mitjans electrònics.
La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant el Secretari/a general de Treball, Afers Socials i Famílies, en el termini d'un mes, a comptar de l'endemà de la notificació de la resolució, segons el que estableix l'article 121 de la Llei 39/2015, d'1 d'octubre, del procediment administratiu comú de les admnistracions públiques, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
El termini de presentació de sol·licituds és des de la data d'inici de l'acció formativa o pràctica professional fins a la seva finalització, inclòs el període de pràctiques.
El termini de presentació de sol·licituds és del 13 de desembre de 2019 al 27 de novembre de 2020, ambdós inclosos.
Documentació que cal adjuntar en funció del tipus d'ajut o de beca que es sol·licita:
Ajut de transport: no cal adjuntar cap document a la sol·licitud.
Ajut de manutenció: no cal adjuntar cap document a la sol·licitud.
Requisits per a tots els ajuts i beques:
A més, els requisits específics per a cada tipus d'ajut o beca són:
La percepció dels ajuts i beques és incompatible amb les prestacions o subsidis d'atur, amb la percepció per atur per a persones treballadores eventuals incloses en el règim especial agrari de la Seguretat Social i amb la realització de treballs per compte propi o d'altri.
L'import màxim a percebre en concepte d'ajuts i beques per persona i any és de 3.000€.
La beca d'assistència és incompatible amb els altres ajusts previstos a la mateixa normativa.
El formulari de sol·licitud inclou una sèrie de camps a emplenar que es troben a la Informació bàsica per emplenar la sol·licitud que facilita l'entitat on realitza la formació:
Aquest tràmit es realitza per internet mitjançant certificat digital o idCAT Mòbil
El termini màxim per resoldre i notificar les resolucions és de 3 mesos a comptar des de l'endemà de la presentació de les sol·licituds.
Resolució d'atorgament o denegació de l'ajut o la beca.
La notificació es realitza per mitjans electrònics, excepte per a aquelles persones que han triat expressament rebre la notificació en un lloc físic.
Les modificacions posteriors de l'homologació per part d'entitats formadores del personal aplicador de tatuatges, micropigmentacions i pírcings, així com el cessament de l'activitat, són objecte de comunicació.
Un cop presentada la comunicació davant la Direcció General de Professionals de la Salut del Departament de Salut, les entitats formadores poden dur a terme les modificacions següents:
• Canvi de denominació de l'empresa
• Canvi d'adreça de les instal·lacions de l'empresa
• Canvi de la persona responsable o coordinadora de l'activitat formativa
• Canvis del contingut de l'activitat formativa
• Cessament de l'activitat com a entitat formadora
Documentació que cal adjuntar a l'imprès de comunicació de modificacions:
Les dades comunicades a l'Administració s'incorporen al Registre de les persones formades preceptivament per treballar com a professionals aplicadors de tatuatges, micropigmentacions i pírcings, per fer manteniment d'instal·lacions susceptibles de contaminar per legionel·la o per treballar amb aparells de bronzejat, que manté la Direcció General de Professionals de la Salut.
Les dades registrades de cada empresa tenen validesa indefinida mentre no hi hagi canvis en les dades comunicades.
Les dades identificadores d'aquests centres de formació (número d'inscripció al Registre, nom, adreça i població on estan ubicades les instal·lacions de l'empresa) es publicaran a la pàgina web del Departament de Salut.
Cal que us identifiqueu quan envieu el formulari amb l 'idCAT Mòbil o un certificat digital.
En el cas que sigueu persona jurídica recordeu que us heu d'identificar amb un certificat de representant.
Si no sou persona jurídica podeu fer servir un certificat de persona física o de persona vinculada.
Descarregueu el formulari de sol·licitud.
Empleneu-lo i adjunteu-hi la documentació requerida:
La mida màxima del fitxer de sol·licitud incloent-hi tots els adjunts és de 5MB.
Valideu el formulari i signeu-lo amb certificat digital.
Confirmació de tramitació efectuada
En cas que tingueu problemes de tramitació:
La comunicació de modificacions posteriors de la homologació o de cessament de l'activitat no produeix cap resposta de l'Administració.
D'acord amb el que disposa el Decret 90/2008, de 22 d'abril, els titulars dels establiments de tatuatge, micropigmentació i pírcing autoritzats tenen l'obligació de comunicar-la i, un cop han complert aquest requisit, no els cal esperar autorització respecte d'aquesta comunicació.
Posteriorment a la comunicació, l'autoritat sanitària competent pot realitzar les actuacions necessàries per comprovar la veracitat de les dades declarades, així com el compliment dels requisits específics exigibles per a l'exercici de l'activitat, d'acord amb la legislació aplicable a aquesta comunicació.
Aquest tràmit es pot comunicar en qualsevol moment.
Aquest document el generarà el GIA un cop heu informat les dades corresponents a la comunicació sol·licitada.
Tal com indica el punt 3 de l'article 9 de l'Ordre TMS/369/2019, de 28 de març, es fa un tràmit de modificació quan les dades facilitades en practicar-se l'alta d'una entitat de formació per qualsevol circumstancia, experimentin variació.
Un cop que accediu amb el vostre codi numèric a l'aplicació informàtica GIA, heu d'informar en aquesta aplicació, de les dades que voleu modificar, seguint les instruccions que trobareu al "MANUAL 03/2015 d'instruccions per a tramitar l'alta o la modificació de dades al Registre d'entitats de formació del SOC a l'aplicació informàtica de GIA".
Generar el PDF "Annex de dades específiques a la sol·licitud de comunicació de dades al Registre"
Posteriorment, si sou una entitat privada, heu de presentar la sol·licitud telemàtica mitjançant el formulari de sol·licitud que trobeu en aquest mateix apartat.
Si sou Administració Pública d'àmbit local, o entitat adscrita o vinculada, heu de presentar la sol·licitud telemàtica mitjançant la plataforma EACAT on trobareu la informació necessària per realitzar el tràmit
Aquests canvis no necessiten l'autorització del SOC, i per tant no generen cap resolució expressa.
Presentació d'al·legacions i reformulacions del projecte: 10 dies hàbils des de l'endemà de la publicació de la proposta de resolució a l'e-tauler.
Aportació de documentació requerida: 10 dies hàbils a partir de l'acceptació de la notificació del requeriment.
Aportació de documentació no requerida i desistiment: en qualsevol moment del procediment.
Desistir: abans de la reunió de l'òrgan col·legiat.
Cal tenir un expedient de subvenció en tràmit.
Aquest tràmit es pot fet per internet només amb certificat digital
La documentació enviada s'incorpora a l'expedient, la unitat gestora l'analitza i realitza les actuacions corresponents.
Subvencions per a entitats amb fons provinents del Pacte d'Estat contra la Violència de Gènere en els àmbits competencials del Departament de Treball, Afers Socials i Famílies.
El termini per a la presentació dels formularis de sol·licitud és del 19 al 25 de novembre de 20219.
Aquest tràmit només es podrà fer per internet.
A entitats, legalment constituïdes, que no tinguin ànim de lucre, amb establiment operatiu a Catalunya i que treballin en la lluita contra els maltractaments i contra la violència masclista i familiar a través de la sensibilització, la formació, la prevenció i l'atenció a les víctimes.
La qualificació i la inscripció de l'empresa d'inserció sociolaboral és condició prèvia per poder accedir a les mesures de foment que preveu l'article 14 de la Llei 27/2002, de 20 de desembre.
Sol·licitar la qualificació: Prèviament a la tramitació de la constitució de l'empresa d'inserció sociolaboral (EI) i la inscripció en el registre mercantil o aquell que correspongui jurídicament, cal que l'entitat s'adreci a la Secció de Programes d'Inserció de la Subdirecció General de Treball en la Diversitat per concertar una entrevista i verificar a priori que totes les dades que puguin afectar la seva inscripció al REI siguin correctes.
A qualsevol empresa que porti a terme qualsevol activitat econòmica de producció de béns o de prestació de serveis, i l'objecte social de la qual tingui com a finalitat primordial la integració sociolaboral de persones en situació o greu risc d'exclusió social dintre dels col·lectius establerts per la normativa.
Els plans d'igualtat són un conjunt ordenat de mesures, adoptades després de fer un diagnòstic de situació, tendents a assolir la igualtat de tracte i d'oportunitats entre dones i homes i a eliminar la discriminació per raó de sexe a l'empresa.
Han de contenir, almenys, les matèries següents: procés de selecció i contractació, classificació professional, formació, promoció professional, condicions de treball, inclosa l'auditoria salarial entre dones i homes, exercici corresponsable dels drets de la vida personal, familiar i laboral, infrarepresentació femenina, retribucions, prevenció de l'assetjament sexual i per raó de sexe.
Totes les empreses i organitzacions, públiques i privades, poden donar d'alta els seus plans d'igualtat o demanar-ne una pròrroga abans que finalitzi la seva vigència, en el Registre Públic de Plans d'Igualtat de la Generalitat de Catalunya, mitjançant el procediment específic habilitat a tal fi.
Els plans d'igualtat inscrits en el Registre es podran consultar al portal web.
El registre de plans d'igualtat és un tràmit obligatori per a les empreses de 50 o més persones treballadores*.
L'elaboració, implantació i registre de plans d'igualtat serà voluntària per a la resta d'empreses.
*És important destacar els períodes de transitorietat que tenen les empreses per aprovar els seus plans d'igualtat, que s'estableixen a la Disposició transitòria dotzena de la Llei orgànica 3/2007 com a conseqüència de les modificacions del Reial Decret-llei 6/2019, l'1 de març.
Aquests períodes que es computen des de la publicació al BOE del Reial Decret-llei, són:
Aquestes subvencions consten de dues línies:
Subvencions destinades al foment de la integració laboral de persones amb discapacitat d'especials dificultats, contractades en centres especials de treball, així com persones amb discapacitats físiques o sensorials amb graus iguals o superiors al 33% i inferiors al 65%, que no hagin obtingut subvenció pel programa 2 de l' Ordre TSF/91/2017, de 15 de maig.
Subvencions destinades al suport professional a treballadors i treballadores amb discapacitat intel·lectual, malaltia mental, paràlisi cerebral i/o discapacitat física o sensorial superior al 65% en centres especials de treball, que tinguin aprovat el programa 1 regulat a l' Ordre TSF/91/2017, de 15 de maig.
El termini per presentar la sol·licitud de l'ajut és del 15 al 30 d'octubre de 2020.
Als centres especials de treball amb establiment permanent a Catalunya i amb treballadors/ores també residents a Catalunya.
(DOGC núm. 8222, publicat el 10/09/2020)
Es tracta d'una subvenció que comprèn 2 línies
Termini de presentació de sol·licituds per a les dues línies d'actuació (L1 i L2): de l'1 a al 15 d'octubre de 2020.
Termini per Justificar la subvenció de la Línia 1 (any 2019): de l'1 de juliol al 30 de setembre de 2020.
A les empreses d'inserció sociolaboral que figurin inscrites en el Registre Administratiu d'Empreses d'Inserció de Catalunya.
Subvencions destinades a la realització d'accions relatives a les unitats de suport a l'activitat professional (USAP) en el marc dels serveis d'ajustament personal i social de les persones amb discapacitat en els centres especials de treball.
S'aixeca la suspensió de la tramitació i s'inicia el termini de presentació de sol·licituds de la convocatòria per a l'any 2020
Termini per presentar la sol·licitud: de l' 11 al 20 de maig de 2020.
Es tracta d'un ajut econòmic finançat per la Iniciativa Europea d'Ocupació Juvenil i el FSE per tal de facilitar la inserció laboral dels joves menors de 30 anys acollits al Programa de Garantia Juvenil, mitjançant l'autoocupació.
El termini per presentar la sol·licitud és de l'11 de juny al 15 d'octubre de 2020.
A joves que abans de donar-se d'alta com a treballadors autònoms estiguin inscrits al Programa de Garantia Juvenil, i que tinguin entre 18 i 29 anys, ambdós inclosos.
L'alta com a treballador autònom ha de ser dins de l'àmbit temporal que va de l'1 de setembre de 2019 fins al 15 d'octubre de 2020.
Programa UBICAT, per a la realització de projectes que desenvolupin actuacions d'orientació, acompanyament a la inserció i suport ocupacional de les persones desocupades, inactives, o persones treballadores, preferentment, aquelles que es troben en una situació de precarietat laboral.
Les actuacions ocupacionals que es podran desenvolupar són:
a) Actuació d'orientació sociolaboral.
b) Actuació de coneixement de l'entorn productiu, d'apropament a les empreses i de prospecció laboral.
c) Recursos per a la capacitació del personal tècnic.
El termini de presentació de sol·licituds és del 10 fins al 29 de juliol de 2019, ambdós inclosos.
Per a la convocatòria de l'any 2019 consulteu aquesta Resolució
Podran ser entitats beneficiàries les entitats locals següents:
a) Els ajuntaments o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de:
-Barcelona: més de 30.000 habitants
-Girona: més de 25.000 habitants
-Tarragona: més de 30.000 habitants
-Lleida: més de 12.000 habitants
-Terres de l'Ebre: més de 20.000 habitants
b) Les entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'administracions públiques i competències contrastada en polítiques actives d'ocupació, promoció de l'ocupació i desenvolupament local, que abastin un territori de més de 8.000 habitants.
c) Les entitats locals que presentin un document de planificació estratègica en l'àmbit de l'ocupació i el desenvolupament local concertat amb altres agents del territori objecte d'actuació, que abastin un territori d'intervenció supralocal de:
- Més de 30.000 habitants a les demarcacions de Barcelona, Girona, i Tarragona
- Més de 20.000 habitants a les demarcacions de Lleida i Terres de l'Ebre
Són actuacions que incrementen els recursos de les persones demandants d'ocupació per definir el seu objectiu professional, identificar i desenvolupar les competències necessàries per millorar el seu posicionament en el mercat de treball i per promoure la seva inserció laboral, mitjançant serveis d'orientació per a l'ocupació i l'autoocupació, articulats en itineraris personalitzats, i mitjançant actuacions de prospecció del mercat de treball i de seguiment del procés d'inserció.
El termini de presentació de sol·licituds és del 13 de juny al 4 de juliol de 2019, ambdós inclosos.
A entitats privades amb personalitat jurídica pròpia, amb o sense ànim de lucre, constituïdes legalment i amb establiment operatiu a Catalunya.
L'objecte és regular el procediment de concessió de subvencions a entitats destinades a la realització de programes d'interès general per atendre fins d'interès social, amb càrrec a l'assignació tributària del 0,7% de l'IRPF de les comunitats autònomes.
Termini per presentar la sol·licitud: de l'11 de juliol al 7 d'agost de 2020, ambdós inclosos.
No s'entenen inclosos dintre de la tipologia de les entitats del tercer sector d'acció social els organismes o entitats de dret públic adscrits o vinculats a una administració pública, les universitats, els partits polítics i les fundacions que en depenguin, els col·legis professionals, les cambres oficials de comerç, indústria i navegació, les societats civils, les organitzacions empresarials i els sindicats i altres entitats amb finalitats similars.
El programa ENFEINA'T és un programa d'experienciació laboral que ofereix a les persones en desocupació de
llarga durada una contractació laboral temporal durant 6, 9 o 12 mesos i un acompanyament individualitzat
durant la seva estada en el programa.
L'objectiu d'aquest programa és que les persones contractades puguin adquirir o millorar les seves competències per afavorir la seva inserció laboral, mitjançant una experienciació laboral de caràcter temporal i un acompanyament de la persona contractada per part d'una persona tècnica que li ofereix suport i assessorament durant la contractació laboral i per al posterior retorn al mercat laboral.
El termini de presentació de sol·licituds és del 17 al 31 de juliol de 2019, ambdós inclosos.
Als ajuntaments o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de més de 30.000 habitants en la demarcació de Barcelona; de més de 25.000 habitants en la demarcació de Girona; de més de 30.000 habitants a la demarcació de Tarragona, de més de 12.000 habitants en la demarcació de Lleida i de més de 20.000 habitants en la demarcació de Terres de l'Ebre.
A les entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'administracions públiques i competències en polítiques actives d'ocupació, promoció de l'ocupació i desenvolupament local, que abastin un territori de més de 8.000 habitants.
Excepcionalment, podran ser entitats beneficiàries d'aquesta subvenció les entitats locals amb un àmbit territorial que no coincideixi amb els anteriors, que abastin un territori d'intervenció supralocal de 30.000 habitants a les demarcacions de Barcelona, Girona, i Tarragona, i de més de 20.000 habitants a les demarcacions de Lleida i Terres de l'Ebre i que presentin un document de planificació estratègica en l'àmbit de l'ocupació i el desenvolupament local concertat amb altres agents del territori objecte d'actuació.
S'entén per Projectes Singulars les actuacions que siguin de caràcter estratègic, sectorial i innovador, per tal d'estimular i reforçar l'ocupació de les persones amb discapacitat en Centres especials de treball o en risc o situació d'exclusió en Empreses dinserció, i impulsin la creació d'ocupació.
Termini de presentació de la sol·licitud de justificació: fins al 31 d'octubre de 2019.